**Raport Monitorimi i realizimit të zbatimit të Planit të Integritetit 2023**

**Bashkia Belsh**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Belsh Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara, për periudhën e kërkuar, për statusin e zbatimit të tyre për problematikat e hasura në zbatim si dhe përmban të dhëna për veprimtarinë e brendshme kontribuese, referuar kuadrit të brendshëm rregullator, burimeve njerëzore profesionale të qëndrueshme, si dhe transparencës e komunikimit me grupet e interesuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

**Raporti i Monitorimit të PI për bashkinë Belsh Viti 2023.**

Raporti i Monitorimit të zbatimit të Planit të Integritetit të bashkisë Belsh për vitin 2023, është i dyti dokument i hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë 553, datë 30.09.2021.

Në Planin e Integritetit të bashkisë , janë përcaktur gjithsej 3 objektiva, për të cilat janë parashikuar fushat me risk dhe masat dhe aktivitete për realizimin e tyre, si vijon:

* **Objektivi I** **“***Përmirësimi i cilësisë dhe i transparencës së veprimtarive të bashkisë përmes forcimit të kontrolleve të integritetit në nivel operativ për fusha të veçanta të përgjegjësisë së saj”*
* **Objektivi II** “*Korniza rregullatore e bashkisë, e përmirësuar, si element thelbësor që mbështet sistemin e menaxhimit të integritetit në bashki dhe përgjegjësinë menaxhuese për të kontrolluar risqet e integritetit dhe korrupsionit*”.”.
* **Objektivi III “***Burime njerëzore të zgjeruara dhe me kapacitete teknike në bashki që menaxhon sistemin e integritetit dhe zbatimin e masave për integritet përmes përmirësimit të dukshëm të aspekteve të tij*”.

Plani i Integritetit, është konceptuar i shtrirë në një periudhë 3-vjeçare dhe konkretisht 2022-2025.

**Situata e monitorimit të Planit të Integritetit Bashkia Belsh për periudhën janar – dhjetor 2023,** **rezulton si më poshtë**:

Nga monitorimi i procesit në bashkinë Belsh rezulton se, në totalin prej 16 masash (aktivitetesh) të parashikuara për zbatim për vitin 2023, janë **realizuar** 9 masa/aktivitete ose 56 %, **në** **proces realizimi** 5 masa/aktivitete ose 31 % dhe **të parealizuara** 3 masa/aktivitete ose 13 %.

|  |  |  |
| --- | --- | --- |
| BashkiaBelsh | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i objektivave të PI | 16 | 9 | 5 | 2 |

STATUSI I ZBATIMIT TË MASAVE

Sa më sipër, gjatë vitit 2023, bashkia Belsh ka hartuar dhe miratuar disa dokumente strategjike për aspekte të veçanta të integritetit, në përmirësimin e kuadrit të brendshëm institucional, zhvillimin e burimeve njerëzore, rritjen e reziztencës institucionale ndaj risqeve të integritetit si dhe në drejtim të rritjes së nivelit të besueshmërisë së publikut përsa i përket përmirësimit të imazhit të transparencës.

**Qasja Vlerësuese**

Raporti i monitorimit të zbatimit të planit të integritetit të bashkisë Belsh përmban një analizë të përgjithshme të zbatueshmërisë dhe progresit të vitit 2023, për aktivitete dhe masat të kuadrit riskut në fusha të vecanta të përgjegjësisë rregullator të performancës institucionale, si dhe për ti rezistuar shkeljeve të integritetit menaxhimit të burimeve njerëzore.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2023, në planin e veprimit të Planit të Integritetit dhe ecuria e deritanishme e tyre.

**Mbledhja dhe analiza e të dhënave**.

Të dhënat e këtij raporti janë grumbulluar nga Koordinatori i Integritetit të bashkisë në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “***Përmirësimi i cilësisë dhe i transparencës së veprimtarive të bashkisë përmes forcimit të kontrolleve të integritetit në nivel operativ për fusha të veçanta të përgjegjësisë së saj*”

Ky objektiv synon të përforcojë performancën e integritetit dhe të kufizojë me efektivitet mundësitë për shkelje të integritetit, si dhe do të mundësojë ndërtimin e një sistemi efektiv të menaxhimit në institucion, duke përcjell një mesazh të fortë për komunitetin dhe stafin e brendshëm për angazhim të qartë për menaxhimin e integritetit dhe për shërbim transparent të orientuar nga qytetarët.

Ky objektiv për vitin 2023 përmban 11 masa/aktivitete specifike të planifikuara për tu zbatuar nga njësitë e përfshira, të cilat i referohen mjedisit të brendshëm institucional që promovon dhe garanton integritetin në të gjitha nivelet organizative nga të cilat janë realizuar 8 masa/aktivitete ose 73%, janë në proces 3 masa/aktivitete ose 27 % dhe nuk ka masa/aktivitete të parealizuara.

Gjatë periudhës raportuese janë realizuar masat/ aktivitetet planifikuar për këtë objektiv sipas tabelës dhe grafikut, si më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete nëproces | Masa dhe aktivitete të parealizuara |
| *Përmirësimi i cilësisë dhe i transparencës së veprimtarive të bashkisë përmes forcimit të kontrolleve të integritetit në nivel operativ për fusha të veçanta të përgjegjësisë së saj*. | 11 | 8 | 3 | 0 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 ky objektiv është realizuar në masën 63% ku rezulton e realizuar masat /aktiviteti si më poshtë:

* Ngritja e strukturës së auditit të brendshme
* Ngritja e njësisë së sinjalizimit dhe përfshirja strukturën e auditit të brendshëm
* Hartimi dhe miratimi i një PSV për monitorimin e performancës së shërbimeve.
* Hartimi, konsultimi dhr miratimi i planeve të detajuara vendore.
* Klasifikimi I dokumentave sipas rendesise dhe funksionit bazuar në legjislacionin për arkivat etj

**Objektivi II “***Korniza rregullatore e bashkisë, e përmirësuar, si element thelbësor që mbështet sistemin e menaxhimit të integritetit në bashki dhe përgjegjësinë menaxhuese për të kontrolluar risqet e integritetit dhe korrupsionit*”.

Përmes këtij objektivi bashkia Belsh synon, rregulla të qarta të brendshme për kontrollet e integritetit janë thelbësore për menaxhimin efektiv të integritetit. Kuadri i brendshëm rregullator dhe politik duhet të jetë në përputhje me kornizën ligjore aktuale, si dhe me standardet më të mira të integritetit. Përvetësimi i këtyre rregullave nga i gjithë stafi i bashkisë është i domosdoshëm për të siguruar zbatim efektiv.

Gjatë periudhës raportuese lidhur me këtë objektiv janë planifikuar për vitin 2023 për tu realizuar 2 masat/aktivitete të cilat janë në proces realizimi 1 masa/aktivitete ose 50% dhe nuk është realizuar 1 masë/aktivitet ose 50% sipas tabelës dhe grafikut si më poshtë:

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete te parealizuara |
| *Korniza rregullatore e bashkisë, e përmirësuar, si element thelbësor që mbështet sistemin e menaxhimit të integritetit në bashki dhe përgjegjësinë menaxhuese për të kontrolluar risqet e integritetit dhe korrupsionit* | 2 | 0 | 1 | 1 |

 REALIZIMI I MASAVE DHE AKTIVITETEVE

**Objektivi III “***Burime njerëzore të zgjeruara dhe me kapacitete teknike në bashki që menaxhon sistemin e integritetit dhe zbatimin e masave për integritet përmes përmirësimit të dukshëm të aspekteve të tij*”.

Përmes këtij objektivi synohet për të fuqizuar kapacitetet e brendshme për planifikim dhe menaxhim të integritetit; të ofrojë monitorim dhe raportim të rregullt gjatë zbatimit, si dhe rivlerësim periodik të tij. Vlera e shtuar që do të sjellë ky objektiv në procesin e menaxhimit të integritetit në bashki do të përvetësohet nga i gjithë stafi.

Gjatë periudhës monitoruese për vitin 2023 janë planifikuar për tu realizuar gjithsej 3 masa/aktivitete nga të cilat janë realizuar 1 masa/aktivitete ose 34%, është në proces 1 masa/aktivitete ose 33%, dhe 1 nuk është realizuar ose 33% sipas tabelës dhe grafikut si më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| **“***Burime njerëzore të zgjeruara dhe me kapacitete teknike në bashki që menaxhon sistemin e integritetit dhe zbatimin e masave për integritet përmes përmirësimit të dukshëm të aspekteve të tij* | 3 | 1 | 1 | 1 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023, bashkia ka realizyuar, masat dhe aktivitete si më poshtë:

* Është bërë vlerësimi i rekrutimit të një punonjësi të ri në sektorin e shërbimeve.

**Gjetje të tjera:**

* Të vijohet puna në fushën e menaxhimit të burimeve njerëzore dhe ngritjes së kapaciteteve teknike
* Të vijohet puna lidhur me inventarizimin e administrimit të pronave bashkiake, për specifikimin e kategorisë, gjendjes dhe situatës së pronave të bashkisë dhe buxhetimit të një fondi të dedikuar për procesin e hipotekimit të pronave të inventarizuara të bashkisë
* Plotësimi i vakancës në sektorin e prokurimeve publike duke rekrutuar një specialist sipas strukturës së miratuar
* Realizimi i trajnimeve të brendshme për stafin përgjegjës në lidhje me hartimin dhe menaxhimin e kontratave publike.
* Hartimi dhe miratimi i strategjisë së administrimit të pronave bashkiake.
* Publikimi i strategjisë në Programin e Transparencës.

**Konkluzione dhe Rekomandime**

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer, rezulton se:

* Bashkia Belsh ka vijuar me zbatimin e planit të Integritetit duke realizuar një nivel të mesëm të realizimit të masave të planifikuara për integritetin në 56% (41-60) për vitin 2023, për sa i përket realizimit të objektivave ka arritur një nivel të mirë realizimi në objektivin e pare 64% ( 61-80) % duke sjellë një impakt pozitiv në përmirësimin e rritjes së nivelit të transparencës në institucion.
* Të vijohet me zbatimin dhe raportimin e masave dhe angazhimeve të evidentuara më sipër që vijojnë të jenë në proces apo janë të parealizuara, sipas fushave të etikës, burimeve njerëzore dhe fushave të veçanta të përgjegjësisë
* Të fokusohet vëmendja në realizimin e masave/aktiviteteve sipas fushave të ndyshme funksionale në nivel bashkie
* Përmirësimi i kapaciteteve në strukturat/institucionet përkatëse për zbatimin dhe raportimin sipas metodologjisë së monitorimit të PI.